turjo4nis/wikipedia-bn-dump-20250701 huggingface dataset:
ডাকটিকিট

ডাকটিকিট একখন্ড কাগজ যা ডাক মাসুল হিসেবে ব্যবহৃত হয়। নানা বর্ণের এই ডাকটিকিট গুলোতে ফুটে ওঠে দেশের ইতিহাস ঐতিহ্য, সংস্কৃতি, বরেণ্য ব্যক্তিত্ব, ইত্যাদি বিষয় ফুটে ওঠে। প্রতিটি দেশের ডাক ব্যবস্থায় ডাকটিকিটের ব্যবহার আছে। তাই প্রতি বছর প্রচুর পরিমাণ ডাকটিকেট প্রকাশ পায়। বিশেষ বিশেষ দিনকে স্বরন করে রাখার জন্য ডাকটিকিট প্রকাশ করে থাকে ডাক বিভাগ গুলো।
ডাকটিকিট গুলো সাধারণত চারকোনা বা বক্স আকৃতির হয়ে থাকে। তবে ত্রিকোনাকার,গোলাকার,স্টার আকৃতির, সহ বিভিন্ন আকৃতির ডাকটিকিট পাওয়া যায়। ডাকটিকিট গুলো সাধারণত কাগজের তৈরী হয়ে থাকে। কিন্তু কাঠের ফাইবার,সিনথেটিক কাপড় ইত্যাদির ডাকটিকিট ও পাওয়া যায়। অনেক ডাকটিকিটের উপর বিভিন্ন মনিষীর ছবি ছাপা থাকে।

আবিষ্কার 
বৃটেনের রোল্যান্ড হিলকে ডাকটিকিটের জনক বলা হয়। ১৮৩৭ সালের কথা, সে সময় প্রেরককে নয় প্রাপককেই ডাক মাশুল দিতে হত। চিঠির পাতার সংখ্যার ওপর ভিত্তি করে ডাক মাশুল নির্ধারিত হত। প্রাপক অনেক সময় বিভিন্ন টালবাহানা করে ডাক মাশুল দিতে চাইতো না। এসব অসুবিধা দূর করতে রোল্যান্ড হিল ডাক বিভাগের সংস্কারে বিভিন্ন প্রস্তাব আনেন, যার অন্যতম ছিল ডাকটিকিটের প্রচলন।
 
১৮৪০ সালে তাঁর প্রস্তাবানুসারেই প্রাপকের পরিবর্তে প্রেরক কর্তৃক ডাকমাশুল দেবার রীতি প্রবর্তন করা হয়। ওজনের ভিত্তিতে ডাক মাশুল দেবার পদ্ধতিও এ সময় চালু করা হয়।

ইতিহাস 

পৃথিবীর প্রথম ডাকটিকিট প্রকাশিত হয় ১৮৪০ সালে। যুক্তরাজ্যে প্রকাশিত এই ডাকটিকিট দেখতে পুরো কালো রঙের। রঙের কারণে এর নাম হয়েছে ব্লাক আর ডাকটিকিটের মূল্য মান ১পেনির হওয়ায় দুটো মিলে পেনি ব্লাক নাম করন হয়েছে। বৃটেনের রানীর প্রতিকৃতি ছিল সেই ডাকটিকিটে।

ডাকটিকিটের ডিজাইন

ডাকটিকিটের শ্রেণিবিভাগ 
 সাধারণ ডাকটিকিট
 স্মারক ডাকটিকিট
 সরকারি ডাকটিকিট

ডাকটিকিট মুদ্রণ প্রক্রিয়া

বাংলাদেশের প্রথম ডাকটিকিট 
 
স্বধীনতা যুদ্ধ চলাকালীন অর্থাৎ ১৯৭১ সালের জুলাই মাসের ২৯ তারিখ বাংলাদেশের প্রথম ডাকটিকিট প্রকাশিত হয়। এ সময় ৮টি ডাকটিকিট প্রকাশের মধ্যদিয়ে বাংলাদেশের ডাকটিকিট ছাপানো শুরু করে। ডাকটিকিট গুলো প্রকাশিত হয় লন্ডনের ফরম্যাট ইন্টারন্যাশ্নাল সিকিউরিটি প্রিন্টিং প্রেস থেকে। সে সময় মুদ্রিত ডাকটিকিট গুলোর মূল্যমান ছিল ১০পয়সা, ২০পয়সা, ৫০পয়সা, ১.০০টাকা, ২.০০টাকা, ৩.০০টাকা, ৫.০০টাকা, ১০.০০টাকার। এই ডাকটিকিট গুলোর নকশা প্রনয়ন করেন বিমান মল্লিক।

তথ্যসূত্র 

শখ
কাগজজাত দ্রব্য
১৯শ শতাব্দীর উদ্ভাবন
ডাকটিকেট
ডাক ব্যবস্থা
ব্রিটিশ উদ্ভাবন
স্কটল্যান্ডীয় উদ্ভাবন
বিশ্ব মান দিবস

বিশ্ব মান দিবস প্রতি বছর ১৪ অক্টোবর তারিখে আন্তর্জাতিকভাবে উদযাপিত একটি দিবস। পণ্য-সেবা প্রভৃতির মান উন্নয়নের লক্ষ্যে বিশ্বব্যাপী কর্মরত বিভিন্ন স্বেচ্ছাসেবী প্রতিষ্ঠানের অবদানের প্রতি সম্মান জানানোর জন্যই এই দিনটির অবতারনা। এই দিনটি মূলতঃ পণ্য-সেবা প্রভৃতির মান উন্নয়ন ও বজায় রাখার প্রতি কর্তৃপক্ষ, উদ্যোক্তা এবং ভোক্তাদের সচেতন করার উদ্দেশ্যেই পালন করা হয়।

উৎপত্তি 
১৯৪৬ সালের ১৪ অক্টোবর তারিখে লন্ডনে বিশ্বের ২৫টি দেশের প্রতিনিধিরা বিশ্বব্যাপী পণ্য-সেবার মান বজায় রাখার জন্য একটি আন্তর্জাতিকভাবে স্বীকৃত মান নির্ধারক সংস্থার বিষয়ে ঐকমত্য পোষন করেন যা পরের বছর থেকে তাদের কার্যক্রম শুরু করে। ঐদিনকে স্মরণীয় করে রাখতেই এ দিবস বৈশ্বিকভাবে পালন করা হয়। ১৯৭০ সাল থেকে আইএসও এই দিনটি পালন করে আসছে। প্রত্যেক বছরই দিবসের প্রতিপাদ্য বিষয় চলমান বিষয়াদিকে ঘিরে নির্ধারণ করা হয়।

তথ্যসূত্র

বহিঃসংযোগ 
 বিশ্ব মান সংস্থা

আন্তর্জাতিক উদ্‌যাপন
অক্টোবর উদ্‌যাপন
মান (আদর্শ)
কেশরাজ

কেশরাজ (; বৈজ্ঞানিক নাম: Dicrurus hottentottus) বা কেশরী ফিঙে ডিক্রুরিডাই পরিবারভূক্ত এক প্রকার এশীয় পাখি। কেশরাজের বৈজ্ঞানিক নামের অর্থ হটেনটট চেরালেজ (গ্রিক: dikros = চেরা, -ouros = লেজের; লাতিন: hottentottus = হটেনটটের, নামিবিয়ার যাযাবর আদিবাসী)। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। এর চেহারা প্রায় ফিঙের মতো হলেও আসলে তা নয়। পূর্বে এ প্রজাতির পাখিটিকে ডিক্রুরাস ব্র্যাকটিটাস প্রজাতির একটি উপপ্রজাতি হিসেবে বিবেচনা করা হতো। কিছু প্রতিষ্ঠান সুমাত্রান ফিঙে (D. sumatranus)-কে এর উপপ্রজাতি হিসেবে আখ্যায়িত করে থাকেন।

আবাসস্থল 
বাংলাদেশ, ভারত, মায়ানমার, নেপাল, ভুটান, থাইল্যান্ড থেকে শুরু করে সমগ্র ইন্দোচীন, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, ব্রুনাই প্রভৃতি দেশে এদের প্রধান আবাসস্থল। দক্ষিণ কোরিয়ায় এরা অনিয়মিত। ছোট ছোট দূরত্বে এরা উড়ে বেড়ায়। তবে আওয়াজ খুবই তীক্ষ্ণ প্রকৃতির। বাজ, চিল ইত্যাদি শিকারী পাখিকে দেখামাত্র উল্টো তাড়া করে। মাদাগাস্কার থেকে ড্রোঙ্গো নামটি এসেছে। অস্ট্রেলিয়ার পূর্ব উপকূল থেকে এ পাখির নামকরণ হয়েছে যা বোকাটে, নির্বোধ ব্যক্তিকে ঘায়েল করার ক্ষেত্রে ব্যবহার করা হয়।

বৈশিষ্ট্যাবলী 
কেশরাজের দৈর্ঘ্য গড়পড়তা ৩২-৩৩ সেন্টিমিটার। দেহে আবৃত পালকের সবটুকু অংশই ঘন কুচকুচে কালো। লেজের শেষাংশ একটু মোড়ানো। মাথায় ক'গাছি কালো কেশাকৃতির পালক আছে যা প্রায় ৬ সেন্টিমিটার লম্বা ও শরীরের অন্যান্য অংশের পালকের চেয়ে বেশ শক্ত।

স্ত্রীজাতীয় কেশরাজ পুরুষ পাখিটির মতোই দেখতে। মার্চ থেকে জুন মাস পর্যন্ত সময়কাল এদের প্রজনন ঋতু। গোলাকৃতি বাসায় গাছের ছাল, বাকল, লতা-পাতা ব্যবহার করে তৈরী করে। ৩ থেকে ৪টি ডিম পাড়ে। ডিমগুলো ১৫-১৭ দিন পর ফোটে।

মূলতঃ পোকামাকড় খেয়েই এরা জীবনধারণ করে। এছাড়াও, ফুলের মধু, খেজুরের রস পান করতেও এদেরকে দেখা যায়। নদী, পুকুরে ছোঁ মেরে জলপানের মাধ্যমে তৃষ্ণা নিবারণ করে।

তথ্যসূত্র

বহিঃসংযোগ 
 Oriental Bird Images , কেশরাজের আরও আলোকচিত্র।
 নিরীহ পাখির বন্ধু কেশরাজ বাংলাদেশ প্রতিদিন, ১ জুন ২০১৮, পেছনের পাতা কলাম ৮।

এশিয়ার পাখি
ভারতের পাখি
বাংলাদেশের পাখি
নেপালের পাখি
ভুটানের পাখি
মিয়ানমারের পাখি
কম্বোডিয়ার পাখি
থাইল্যান্ডের পাখি
ভিয়েতনামের পাখি
লাওসের পাখি
মালয়েশিয়ার পাখি
ইন্দোনেশিয়ার পাখি
সিঙ্গাপুরের পাখি
ফিলিপাইনের পাখি
ব্রুনাইয়ের পাখি
চীনের পাখি
দক্ষিণ কোরিয়ার পাখি
ডিক্রুরাস
১৭৬৬-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
কার্ল লিনিয়াস কর্তৃক নামকরণকৃত ট্যাক্সা
বিজিত লাল দাস

বিদিত লাল দাস (১৯৩৮ - ৮ অক্টোবর ২০১২) বাংলাদেশের একজন অন্যতম সঙ্গীত গবেষক, সুরকার ও শিল্পী। তিনি ছিলেন মহান মুক্তিযুদ্ধের একজন সংগঠক এবং স্বাধীন বাংলা বেতার কেন্দ্রের অন্যতম সুর শিল্পী। বিভাগীয় শহর সিলেটেই তিনি আজীবন বসবাস করেছেন এবং সঙ্গীত চর্চা করেছেন।

জন্ম 
১৯৩৮ সালে বিজিত লাল দাস জন্মগ্রহণ করেন।

শিক্ষা ও সঙ্গীত জীবনে হতেখড়ি 
তিনি ১৯৪৬ সালে শিলং-এ বিদ্যালয়ে ভর্তি হন। মাত্র ৭ বছর বয়সে তার সঙ্গীত-এ হাতেখড়ি হয় ওস্তাদ সুর সাগর প্রাণ দাসের নিকটে। তিনি ওস্তাদ ফুল মোহাম্মদের নিকটে উচ্চাঙ্গ সঙ্গীতের তালিম নেন।

সঙ্গীত জীবন 
বিজিত লাল দাস ১৯৬২ সালে পাকিস্তান রেডিও-তে হাসন রাজার গান গেয়ে তার সঙ্গীত শিল্পী জীবনের সূচনা করেন। ১৯৭১ সালে মহান মুক্তিযুদ্ধের সময় তিনি সঙ্গীত শিল্পীদের একজন হিসেবে স্বাধীন বাংলা বেতার কেন্দ্রে যোগদান করেন ও সেখানে লোকসঙ্গীত পরিবেশন করেন নিয়মিতভাবে। ১৯৮১ সালে তার কনিষ্ঠ পুত্র নিলম মাত্র ৪ বছর বয়সে মৃত্যুবরণ করে এবং তাতে তিনি যথেষ্ট ভেঙ্গে পড়েন। পরবর্তী সময়ে তিনি তার এই পুত্রের নামানুসারে "নিলম সঙ্গীত একাডেমী" নামে একটি সংগঠন প্রতিষ্ঠা করেন।

সঙ্গীত নিয়ে গবেষণা 
সিলেটের একজন বাসিন্দা হিসেবে সিলেটের প্রতি এবং সিলেটি ভাষা ও সঙ্গীতের প্রতি তার ছিল অপার টান। তাই তিনি বহু সিলেটি গান রচনা করেছেন। এছাড়া বিজিত লাল দাস লোকসঙ্গীত, বিশেষ করে সিলেটি লোকসঙ্গীত নিয়ে বিস্তর গবেষণা করেছেন এবং তার এই গবেষণার ফল হিসেবে তিনি "সুরমাপারের গান" নামক একটি গ্রন্থ রচনা করেন।

মৃত্যু 
২০১২ সালে ৮ অক্টোবর তারিখ ভোর পাঁচটায় ঢাকার একটি হাসপাতালে এই সঙ্গীতগুরু ৭৪ বছর বয়সে শেষ নিঃশ্বাস ত্যাগ করেন।

কয়েকটি জনপ্রিয় গান 
 সাধের লাউ বানালাইলো মোরে বৈরাগী
 মরিলে কান্দিস না আমার দায়
 বিনোদিনী
 আমি কেমন করে পত্র লিখি গো বন্ধুরে, গ্রাম-পুষ্টাফিশ নাই জানা

তথ্যসূত্র

বহিঃসংযোগ 

১৯৩৮-এ জন্ম
২০১২-এ মৃত্যু
সুরকার
সিলেটি সঙ্গীতশিল্পী
ঝুঁটি (শারীরস্থান)

শারীরবিদ্যার দিক থেকে ঝুঁটি বলতে পাখির মাথার চাঁদি ও কপালে এক বিশেষ মাংসল অভিক্ষেপকে বোঝায়। মূলত গ্যালিফর্মিস বর্গভুক্ত পাখি, অর্থাৎ গৃহপালিত মোরগ-মুরগি, মথুরা ও টার্কিদের দেহে এ বৈশিষ্ট্যটি লক্ষ্য করা যায়। স্ত্রী পাখিদের তুলনায় পুরুষ পাখিদের দেহে ঝুঁটি আকারে বড় ও দৃষ্টিনন্দন হয়। এ বর্গের পাখিদের স্ত্রী ও পুরুষ পার্থক্য করতে ঝুঁটি ব্যবহৃত হয়।

গৃহপালিত মোরগ-মুরগির বেলায় ঝুঁটির রঙ লাল হয়। অন্যান্য পাখির ক্ষেত্রে এর বর্ণ লাল থেকে ধূসর, নীল এমনকি হলুদও হতে পারে। টার্কিদের ঝুঁটি উজ্জ্বল লাল থেকে গাঢ় নীল পর্যন্ত হয়। ঝুঁটি দেখে পাখির শারীরিক সুস্থতা ও প্রজনন ক্ষমতা আঁচ করা যায়। বৈজ্ঞানিক গবেষণায় দেখা গেছে যে মুরগির ঝুঁটির দৈর্ঘ্য বড়, তা বেশি ডিম দেয়। এছাড়া বিভিন্ন রান্নায়ও ঝুঁটি ব্যবহার করা হয়।

তথ্যসূত্র 

পাখির শারীরস্থান
গ্যালিফর্মিস
পাঞ্জাব বিশ্ববিদ্যালয়, লাহোর

পাঞ্জাব বিশ্ববিদ্যালয় (ইংরেজি:University of the Punjab; পাঞ্জাবী, উর্দু: جامعہ پنجاب) পাকিস্তানের পাঞ্জাব প্রদেশের রাজধানী লাহোর শহরে অবস্থিত। এটি পাকিস্তানের সবচেয়ে পুরানো বিশ্ববিদ্যালয় যা ১৮৮২ সালে প্রতিষ্ঠিত হয়।

প্রতিষ্ঠার ইতিহাস 

 ভারতীয় উপমহাদেশে ব্রিটিশ ঔপনিবেশিক কর্তৃপক্ষ কর্তৃক প্রতিষ্ঠিত চতুর্থ বিশ্ববিদ্যালয় এটি যা ১৮৮২ সালে সিমলায় অনুষ্ঠিত একটি চুক্তির ফলে প্রতিষ্ঠা লাভ করে।

ক্যাম্পাস 
এই বিশ্ববিদ্যালয়টির বেশ কয়েকটি ক্যাম্পাস রয়েছে পুরো পাকিস্তান জুড়ে:
 আল্লামা ইকবাল ক্যাম্পাস: পুরাতন ক্যাম্পাস বলে পরিচিত।
 কায়েদ-এ-আজম ক্যাম্পাস: নতুন ক্যাম্পাস বলে পরিচিত।
 গুজরানওয়ালা ক্যাম্পাস: 
 খানস্‌পুর ক্যাম্পাস: 
 ঝিলম ক্যাম্পাস: ২০১২ সালে প্রতিষ্ঠিত।

প্রখ্যাত শিক্ষার্থীরা 
পাঞ্জাব বিশ্ববিদ্যালয় হতে অসংখ্য বিখ্যাত শিক্ষার্থী উচ্চ শিক্ষা সমাপনান্তে দেশ-বিদেশে নানা ক্ষেত্রে অবদান রাখছে। এই প্রতিষ্ঠানের দুজন কৃতি শিক্ষার্থী নোবেল পুরস্কার জয় করেছেন; তারা হলেন: হর গোবিন্দ খোরানা এবং আব্দুস সালাম। এছাড়াও এখানকার অন্যান্য বিখ্যাত শিক্ষার্থীর মধ্যে রয়েছেন: ইউসুফ রাজা গিলানী, ড. মুহাম্মদ তাহিরুল কাদেরি, ড. ফরিদুদ্দীন আল-কাদেরি, জাভেদ হাশমী, হামিদ মীর, চৌধুরী রহমত আলী প্রমুখ।

তথ্যসূত্র

বহিঃসংযোগ 
 নিজেস্ব ওয়েব ঠিকানা

পাকিস্তানের বিশ্ববিদ্যালয়
১৮৮২-এ ব্রিটিশ ভারতে প্রতিষ্ঠিত
লাহোরের বিশ্ববিদ্যালয় ও কলেজ
১৮৮২-এ প্রতিষ্ঠিত শিক্ষাপ্রতিষ্ঠান
১৮৮২-এ প্রতিষ্ঠিত বিশ্ববিদ্যালয় ও কলেজ
আবদুল আউয়াল মিন্টু

আবদুল আউয়াল মিন্টু (জন্ম: ২২ ফেব্রুয়ারি, ১৯৪৯) বাংলাদেশী ব্যবসায়ী। তিনি এফবিসিসিআইয়ের এর সাবেক প্রেসিডেন্ট এবং একজন রাজনীতিবিদ।

জন্ম 
আবদুল আউয়াল মিন্টু ১৯৪৯ সালের ২২ ফেব্রুয়ারি ফেনী জেলার দাগনভূঁইয়া উপজেলার আলাইয়াপুর গ্রামে জন্মগ্রহণ করেন। তার পিতা হাজী শফীউল্ল্যাহ একজন বিশিষ্ট সমাজ সেবক ছিলেন।

শিক্ষাজীবন 
আবদুল আউয়াল মিন্টু ফেনী সরকারি পাইলট উচ্চ বিদ্যালয় থেকে ১৯৬৪ সালে এসএসসি ও কুমিল্লা ভিক্টোরিয়া কলেজ থেকে ১৯৬৬ সালে এইচএসসি পাস করেন। মেরিন একাডেমি চট্টগ্রাম থেকে ১৯৬৮ সালে বিএসসি ইন মেরিন ইঞ্জিনিয়ারিং ডিগ্রি অর্জন করেন। এছাড়াও নিউইয়র্ক স্টেট ইউনিভার্সিটি থেকে ১৯৭৩ সালে মেরিন ট্রান্সপোর্টেশন এ উচ্চতর ডিগ্রী ও ১৯৭৭ সালে এমএসসি ডিগ্রী অর্জন করেন।

কর্মজীবন ও রাজনীতি 
তিনি ন্যাশনাল ব্যাংক লিঃ ও জেনারেল লাইফ ইন্সুরেন্স এর ডাইরেক্টর। মাল্টিমোড গ্রুপের প্রধান নির্বাহী কর্মকর্তা। আব্দুল আওয়াল মিন্টু আওয়ামী লীগের রাজনীতির সাথে যুক্ত ছিলেন। পরে বাংলাদেশ জাতীয়তাবাদী দলের সাথে যুক্ত হন এবং দলটির চেয়ারপার্সন বেগম খালেদা জিয়ার উপদেষ্টা মনোনীত হন। ২০১৪ সালের ৫ই জানুয়ারির বাংলাদেশের সাধারণ নির্বাচনের পুর্বে গ্রেপ্তার হন এবং জামিন পেয়ে ঢাকা মহানগর বিএনপির সিনিয়র যুগ্ন আহবায়ক মনোনীত হন।

সদস্য 
 বাংলাদেশ ফেডারেশন অব চেম্বার্স অব কমার্স এবং ইন্ডাস্ট্রি (এফবিসিসিআই) এর প্রাক্তন প্রেসিডেন্ট
 বাংলাদেশ ভারত চেম্বার অব কমার্স এন্ড ইন্ডাস্ট্রি (BICCI), চেয়ারম্যান
 বাংলাদেশ অ্যাসোসিয়েশন অব ব্যাংকস (Bab) , নির্বাহী কমিটি সদস্য
 বাংলাদেশ বীজ ব্যবসায়ীদের অ্যাসোসিয়েশন, উপদেষ্টা
 বাংলাদেশ বীজ বিক্রেতা অ্যাসোসিয়েশ, প্রধান উপদেষ্টা
 বাংলাদেশ মহাসাগরে জাহাজ মালিকদের অ্যাসোসিয়েশন, চেয়ারম্যান (১৯৮৮-২০০০)
 বাংলাদেশ সামুদ্রিক মৎস্য অ্যাসোসিয়েশন, ইসি সদস্য, (১৯৯২-১৯৯৫)
 বাংলাদেশ টেক্সটাইল মিলস অ্যাসোসিয়েশন, ইসি সদস্য (১৯৯৫-১৯৯৬)
 ইসলামী জাহাজ মালিক সমিতি (জেদ্দায়), ইসি সদস্য (১৯৮৮-২০০০)
 বাংলাদেশ গার্মেন্টস নির্মাতা ও রপ্তানিকারক সমিতি (BGMEA) , উপদেষ্টা পরিষদের সদস্য

তথ্যসূত্র

বহিঃসংযোগ 
 http://bd.linkedin.com/pub/abdul-awal-mintoo/30/48/908
 https://web.archive.org/web/20131009070152/http://feniweb.com/index.php?option=content&value=86

জীবিত ব্যক্তি
১৯৪৬-এ জন্ম
বাংলাদেশী ব্যবসায়ী
বাংলাদেশী শিল্পপতি
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
ফেনী জেলার ব্যক্তি
১৯৪৯-এ জন্ম
রামপুর বয়েজ ক্লাব, ফেনী

রামপুর বয়েজ ক্লাব, ফেনী বাংলাদেশের একটি ফুটবল ক্লাব। বতর্মান গ্রামীণফোন ফেডারেশন কাপ, ২০১২ অংশ গ্রহণকারী দল গুলোর মধ্যে ফেনী জেলার একটি দল। এর মাঝে অনেক চড়াই উৎরাই এর পর অনেকদিন ধরেই এই ক্লাবের কার্যক্রম বন্ধ তবে ফেনীর বিশিষ্ট ব্যবসায়ীরা মিলে আবারো ক্লাবটি পুনর্গঠন করে।

ইতিহাস 
ফেনী ভিত্তিক এই ক্লাবটি গঠিত হয় ১৯৭৮ সালে। রামপুর বয়েজ ক্লাবের মূল উদ্যোক্তা ফেনী জেলা ক্রীড়া সংস্থার সাধারণ সম্পাদক আমির হোসেন বাহার। ১৯৭৮ সালে যাত্রা করা ক্লাবটির প্রতিষ্ঠাতা সাধারণ সম্পাদক এখনো তিনিই।

ফুটবল ক্লাব হিসেবে ইতিহাস 
১৯৭৮ সালের জন্ম হয় রামপুর বয়েজ ক্লাব, ফেনী। প্রতিষ্ঠার পর থেকে ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে। বর্তমান চ্যাম্পিয়নও রামপুর বয়েজ ক্লাব। এবার ফেনী শহরেরই দল রামপুর বয়েজ ক্লাবের উপস্থিতি ঢাকায় চলমান ফেডারেশন কাপের চূড়ান্ত পর্বে। ফেনী থেকে জাতীয় পর্যায়ে উঠে এসে ফেনী শহরেরই আরেক দল পেশাদার লিগ খেলছে ফেনী সকার ক্লাব।

অর্জন 
 গ্রামীণ ফোন ফেডারেশন কাপ ২০১২ এর চূড়ান্ত পর্বে অংশগ্রহণ,২০১২ 
 ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে।

আরো দেখুন 
 ফেনী সকার ক্লাব

তথ্যসূত্র

বহিঃসংযোগ 

বাংলাদেশের ফুটবল ক্লাব
উড্ডয়ন দ্রুততা অনুযায়ী পাখির তালিকা

উড্ডয়ন ক্ষমতা অনুসারে পৃথিবীর সবচেয়ে দ্রুততম পাখির নাম পেরেগ্রিন শাহিন বা,পেরেগ্রিন ফ্যালকন। আকাশে এরা ঘণ্টায় ৩২০ কিমি. বেগে ঝাঁপ দিতে সক্ষম। দ্রুততার এ অস্বাভাবিক ক্ষমতার কারণে এরা শিকারী হিসেবে অপ্রতিরোধ্য। উড়ন্ত অবস্থায়ই বাদুড় বা অন্য পাখিদের নিমেষে ঘায়েল করতে সিদ্ধহস্ত। পূর্বে অবশ্য আবাবিল বা বাতাসি পাখিদের সবচেয়ে দ্রুততম পাখি হিসেবে গণ্য করা হত।

তালিকা

তথ্যসূত্র

বহিঃসংযোগ 
 Fastest Birds Life123
 The world's fastest birds The Travel Almanac
 What Are The Fastest Flying Birds? Blur it

পক্ষিবিজ্ঞান
পাখির তালিকা
বিশ্ব শিক্ষক দিবস

বিশ্ব শিক্ষক দিবস প্রতি বছর ৫ অক্টোবর বিশ্বব্যাপী পালন করা হয়। ১৯৯৫ সাল থেকে এটি পালিত হয়ে আসছে।
ইউনেস্কোর মতে, বিশ্ব শিক্ষক দিবস শিক্ষা ও উন্নয়নের ক্ষেত্রে শিক্ষকদের অসামান্য অবদানের স্বীকৃতি স্বরূপ পালন করা হয়।

বিশ্বের ১০০টি দেশে এই দিবসটি পালিত হয়ে থাকে। এই দিবসটি পালনে এডুকেশন ইন্টারন্যাশনাল ও তার সহযোগী ৪০১টি সদস্য সংগঠন মূল ভূমিকা রাখে। দিবসটি উপলক্ষে ইআই প্রতি বছর একটি প্রতিপাদ্য বিষয় নির্ধারণ করে থাকে যা জনসচেতনতা বৃদ্ধির সাথে সাথে শিক্ষকতা পেশার অবদানকেও স্মরণ করিয়ে দেয়।

উদযাপন 
বিশ্ব শিক্ষক দিবস উদযাপন করার জন্য, জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) এবং এডুকেশন ইন্টারন্যাশনাল(ইআই) প্রতি বছর একটি প্রচারণা চালায় যাতে বিশ্বকে শিক্ষকদের সম্পর্কে আরও ভালভাবে বোঝাতে পারে যে, তারা শিক্ষার্থী এবং সমাজকে বিকশিত করতে কতটা  ভূমিকা পালন করে। তাই তারা তাদের প্রচারণার জন্য বিভিন্ন বেসরকারি সংস্থার সাথে কাজ করে, যেমন— গণমাধ্যম সংস্থার সাহায্যে তারা তাদের কাজ সম্পাদন করে। প্রচারণাটি প্রতি বছর ভিন্ন ভিন্ন থিমে আলোকপাত করে থাকে।

তথ্যসূত্র

বহিঃসংযোগ 
 বিশ্ব শিক্ষক দিবসের ওয়েব ঠিকানা
 ইউনেস্কো: শিক্ষক দিবসের ওয়েব ঠিকানা

শিক্ষকতা
অক্টোবর উদ্‌যাপন
শিক্ষাদান
জাতিসংঘের দিবস

আরও দেখুন 
 আন্তর্জাতিক শিক্ষা দিবস
 এডুকেশন ইন্টারন্যাশনাল
নাগবল্লী

মুসেন্ডা বা নাগবল্লী (বৈজ্ঞানিক নাম:Mussaenda frondosa) Rubiaceae পরিবারের মুসেন্ডা গণের লাল ও সাদা রঙের আলঙ্কারিক গুল্ম। প্রচলিত ইংরেজি নাম Dwarf Mussaenda, White wing ইত্যাদি। রোদ বা আংশিক ছায়ায় এ গাছ তাড়াতাড়ি বেড়ে উঠে। নাগবল্লী বর্ণবৈচিত্র্য তৈরিতে আদর্শ বাগানের জন্য উত্তম।

আদি নিবাস 
নাগবল্লী বাংলাদেশ ও ভারতের প্রজাতি। এটি ক্রান্তীয় আফ্রিকারও গাছ। তবে এদের দেশীয়করণ হয়েছে নেপাল, শ্রীলঙ্কা, কম্বোডিয়া, ভিয়েতনাম, মালয়েশিয়া, ফিলিপাইন এবং ইন্দোনেশিয়ায় বিভিন্ন জায়গায়।

আকার 
ঝোপাল ছোট আকৃতির চিরসবুজ গাছ। সাধারণত দুই থেকে তিন ফুট উঁচু হতে পারে। পাতার রং উজ্জ্বল সবুজ, প্রায় চার সেন্টিমিটার লম্বা, হলুদ রঙের ফুল।

বংশবৃদ্ধি 
নাগবল্লীর বংশবৃদ্ধি সাধারণত কলমে হয়ে থাকে‌।

চিত্রশালা

তথ্যসূত্র

বহিঃসংযোগ 

গুল্ম
শ্রীলঙ্কার উদ্ভিদ
ভারতীয় উপমহাদেশের উদ্ভিদ
বিজনেস লজিক

বিজনেস লজিক হলো একটি অকারিগরি পরিভাষা যা ডেটাবেস ও ইউজার ইন্টারফেসের মধ্যে তথ্য পরিবৃত্তি (বিনিময় বা আদান-প্রদান) করতে একটি ফাংশানাল অ্যালগোরিদম বর্ণনা করে। সহজ ভাষায় এটি একটি অ্যালগোরিদম বা সাজানো নিয়ম-সমষ্টি যেটির মাধ্যমে ডেটাবেস থেকে ডেটা নিয়ে (কোয়েরী করে বা ভ্যালিডিটি যাচাই করে) ইউজারের সামনে উপস্থাপন করে। বিজনেস লজিকের কতগুলো নিদিষ্ট (ধারাবাহিক) ধাপ রয়েছে যা তথ্যের প্রবাহ নিয়ন্ত্রণ করে।

বিজনেস লজিকের পরিব্যপ্তি 
বিজনেস লজিক যা পারে/করে
 বিজনেস লজিক বাস্তব জীবনের উপযোগী মডেল (বিজনেস অবজেক্ট) তৈরি করে।
 বিজনেস অবজেক্টগুলো কীভাবে নিজেদের মধ্যে ক্রিয়া করবে বিজনেস লজিক তার বর্ণনা করে।

বিজনেস লজিকের গঠন 
বিজনেস লজিকে দুটি জিনিস থাকেঃ
 কতগুলো বিজনেস রুলস
 একটি কার্যধারা (ওয়ার্কফ্লো)

রেফারেন্স তালিকা

আরো পড়ুন

আরো দেখুন 

অ্যালগোরিদম
সফটওয়্যার আর্কিটেকচার
ব্যবসা প্রক্রিয়া
মানব-বন্যপ্রাণী সংঘর্ষ

মানব-বন্যপ্রাণী সংঘর্ষ মানুষের সাথে বন্যপ্রাণীর এমন সম্পর্ককে বোঝায় যেখানে মানুষ ও বন্যপ্রাণীর পারস্পরিক ক্রিয়া-প্রতিক্রিয়ার ফলে মানুষ ও তার সম্পদের ওপর ক্ষতিকর প্রভাব পড়ে; একইভাবে বন্যপ্রাণীদের অস্তিত্ব ও আবাস ঝুঁকির মুখে পড়ে। সাধারণত জনসংখ্যা বৃদ্ধি পাওয়ার ফলে বন্য প্রাণীরা তাদের বিচরণস্থল বা আবাস থেকে উচ্ছেদ হলে এ সংঘর্ষের সূত্রপাত ঘটে। মাত্র একটি পক্ষই এ সংঘর্ষে ক্ষতিগ্রস্ত হয় তা নয় বরং আবাসন সংকট বা সম্পদ সংকটে উভয় পক্ষ ক্ষতিগ্রস্ত হয়। উভয় পক্ষই জীবন ও সম্পদ বা খাদ্য হারায়। বর্তমানে আধুনিক প্রাণিবিজ্ঞান এবং শান্তি ও সংঘর্ষ অধ্যয়নে মানব-বন্যপ্রাণী সংঘর্ষ একটি গুরুত্বপূর্ণ আলোচ্য বিষয়।

সংঘর্ষের ফলাফল 

যখন কোন অঞ্চলে জনসংখ্যা বেড়ে যায়, তখন ঐ অঞ্চলে খাদ্যসহ অন্যান্য প্রাকৃতিক এবং স্থাবর সম্পদের চাহিদা বেড়ে যায়। বাড়তি লোকের জন্য খাদ্য উৎপাদনের উদ্দেশ্যে জমর প্রয়োজন পড়ে। তখন বন বা পতিত জমি পরিষ্কার করে চাষাবাদ শুরু হয়। আবার বনজ সম্পদ আহরণের মাধ্যমেও খাদ্যের চাহিদা পুরণ করা যায়। কিন্তু এসব বনজ সম্পদ ও বন বন্যপ্রাণীদের আবাস এবং খাদ্যের উৎস। আবাস ও খাদ্য কমে যাওয়ার ফলে খাদ্যের খোঁজে বন্যপ্রাণী লোকালয়ে চলে আসে। আবার কখনও কখনও বনে মানুষের উপর সরাসরি আক্রমণ করে। কারণ তখন মানুষ নিজেই বন্যপ্রাণীর চোখে খাদ্য। লোকালয়ে বন্যপ্রাণী প্রবেশ রোধে মানুষ প্রতিরোধমূলক পদক্ষেপ নেয়। আবার বনে বন্যপ্রাণীর হাত থেকে রক্ষা পাওয়ার জন্য মানুষ বন্যপ্রাণী মেরে ফেলে। এভাবে দুই পক্ষই শারীরিকভাবে অস্তিত্বের সংকটে পড়ে যায়।

মানব-বন্যপ্রাণী সংঘর্ষের ফলে যে ধরনের ক্ষতিকর প্রতিক্রিয়া দেখা যায় তার কয়েকটি দেওয়া হল:

 বন্যপ্রাণীর মৃত্যু
 ফসলের ক্ষয়ক্ষতি
 সম্পত্তির ক্ষয়ক্ষতি
 বন্যপ্রাণীর আবাস ধ্বংস
 মানুষের আঘাতপ্রাপ্তি
 বন্যপ্রাণীর আঘাতপ্রাপ্তি
 গৃহপালিত পশুপাখির মৃত্যু
 মানুষের মৃত্যু (বাঘ বা হাতির আক্রমণে), ইত্যাদি।

প্রতিকার ও প্রতিরোধ

তথ্যসূত্র

বহিঃসংযোগ 
 Guidelines for the Coexistence between People and Jaguars – illustrated guide for free download (in Portuguese and Spanish)
 Review of Human-Elephant Conflict Mitigation Measures Practiced in South Asia
 Guidelines for human-leopard conflict management. 

সংঘর্ষ
মানব-বন্যপ্রাণী সম্পর্ক
প্রাণী ও মানুষ
ইমরে কার্তেজ

ইমরে কার্তেজ (; ; ৯ নভেম্বর, ১৯২৯ - ৩১ মার্চ, ২০১৬) ইহুদী বংশোদ্ভূত হাঙ্গেরীয় লেখক। ২য় বিশ্বযুদ্ধের হলোকস্ট থেকে রক্ষা পেয়েছিলেন। ইতিহাসের তিক্ততাপূর্ণ অভিজ্ঞতালব্ধ জীবনযাত্রাকে লেখনীর মাধ্যমে টেনে আনায় ২০০২ সালে সাহিত্যে নোবেল পুরস্কার লাভ করেন। হাঙ্গেরীর বুদাপেস্টে জন্মগ্রহণ করলেও তিনি তার স্ত্রীকে নিয়ে বার্লিনে অবস্থান করতেন।

সাহিত্যিক জীবন 
দ্বিতীয় বিশ্বযুদ্ধের সময়কালে ১৪ বছর বয়সে কার্তেজ অন্যান্য হাঙ্গেরীয় ইহুদিদের সাথে অসউইজ বন্দীশিবিরে কাটান। পরবর্তীকালে তাদেরকে বাচেনওয়াল্ডে স্থানান্তরিত করা হয়। ফেটলেসনেস উপন্যাসে তার এ অভিজ্ঞতা ফুঁটিয়ে তোলেন। সেখানে তিনি ১৫ বছর বয়সী গিওর্গি (জর্জ) কোবস নামীয় এক কিশোরের অসউইচ, বাচেনওয়াল্ড এবং জিতজের বন্দীশিবিরের অবস্থানকালীন বিষয়াদি তুলে ধরেন। কিছু সমালোচক এ বইটিকে প্রায়-আত্মজীবনী হিসেবে আখ্যায়িত করেন। কিন্তু লেখক খুবই দৃঢ়তার সাথে নিজ জীবনের সাথে সম্পৃক্ততার কথা অস্বীকার করেন।

ফেটলেসনেস 
২০০৫ সালে ফেটলেসনেস উপন্যাস অবলম্বনে ফেটলেসনেস চলচ্চিত্র আকারে নির্মিত হয়। এর সংলাপও তিনি হাঙ্গেরীতে অবস্থান করে রচনা করেন। চলচ্চিত্রটি একই নামে অর্থাৎ ফেটলেসনেস শিরোনামে তৈরী হয়, যা আরো আত্মজীবনধর্মী হয়ে ওঠে। ২০০৫ থেকে ২০০৬ সালের বিভিন্ন তারিখে চলচ্চিত্রটি আন্তর্জাতিকভাবে মুক্তিলাভ করে।

হাঙ্গেরীয় পরিচালক লাজোস কোলতাই এর পরিচালক ছিলেন। প্রধান নাম ভূমিকায় ছিলেন মার্শেল নাগি।

তথ্যসূত্র

আরও পড়ুন 
 Vasvári, Louise O., and Tötösy de Zepetnek, Steven, eds. Imre Kertész and Holocaust Literature. West Lafayette: Purdue UP, 2005.
 Vasvári, Louise O., and Tötösy de Zepetnek, Steven, eds. Comparative Central European Holocaust Studies. West Lafayette: Purdue UP, 2009.
 Molnár, Sára. "Nobel in Literature 2002 Imre Kertész's Aesthetics of the Holocaust," CLCWeb: Comparative Literature and Culture 5.1 (2003)
 Tötösy de Zepetnek, Steven. "And the 2002 Nobel Prize for Literature Goes to Imre Kertész, Jew and Hungarian," CLCWeb: Comparative Literature and Culture 5.1 (2003)
 Tötösy de Zepetnek, Steven. "Imre Kertész's Nobel Prize, Public Discourse, and the Media," CLCWeb: Comparative Literature and Culture 7.4 (2005)

বহিঃসংযোগ 

 Article on Kertész
 The Last Word - an interview with Kertész from Holocaust Survivors and Remembrance Project: "Forget You Not"
  
 Imre Kertész—Nobel Lecture 
 B.-ing There , a review of the novel Liquidation by Ben Ehrenreich, Village Voice, December 20, 2004

১৯২৯-এ জন্ম
২০১৬-এ মৃত্যু
হাঙ্গেরীয় সাহিত্যিক
নোবেল বিজয়ী সাহিত্যিক
হাঙ্গেরীয় নোবেল বিজয়ী
হাঙ্গেরীয় ইহুদি
ইহুদি ঔপন্যাসিক
পারকিনসন রোগে মৃত্যু
এশীয় উটপাখি

এশীয় উটপাখি (Struthio asiaticus) একসময় মরক্কো থেকে তুর্কমেনিস্তান পর্যন্ত বিচরণ করত। সম্ভবত এরা আদি প্লায়োসিন থেকে প্লেইস্টোসিন যুগ পর্যন্ত পৃথিবীতে ছিল।

তথ্যসূত্র 

বিলুপ্ত পাখি
স্ট্রুথিও
অ্যালভিন রথ

অ্যালভিন এলিয়ট রথ (১৯ ডিসেম্বর, ১৯৫১) যুক্তরাষ্ট্রের একজন অর্থনীতিবিদ এবং হার্ভার্ড বিশ্ববিদ্যালয়ের অর্থনীতি ও ব্যবসায় প্রশাসন বিভাগের অধ্যাপক। তিনি অর্থনীতির গেম থিওরি, বাজার ব্যবস্থাপনা ও নিরীক্ষামূলক অর্থনীতি বিষয়ে গবেষণা করেছেন। ১৯৭১ সালে কলাম্বিয়া বিশ্ববিদ্যালয় থেকে স্নাতক হন। এরপর স্ট্যানফোর্ড বিশ্ববিদ্যালয় থেকে ১৯৭৩ সালে মাস্টার্স ও ১৯৭৪ সালে পিএইচডি ডিগ্রি অর্জন করেন। পরবর্তীকালে ইলিনয় বিশ্ববিদ্যালয়ে তিনি শিক্ষক হিসেবে যোগদান করেন। সেখান থেকে পিটসবার্গ বিশ্ববিদ্যালয় এবং পরে হার্ভার্ড বিশ্ববিদ্যালয়ে যোগদান করেন তিনি।

অ্যালভিন এলিয়ট রথ যুক্তরাষ্ট্রের ন্যাশনাল ব্যুরো অব ইকোনমিক রিসার্চ (এনবিইআর) এবং অর্থমিতিক সমাজের (ইকোনোমেট্রিক সোসাইটি) সদস্য। "স্থিতিশীল বরাদ্দ ও বাজার ব্যবস্থাপনার চর্চা তত্ত্ব"-এর জন্য তিনি অধ্যাপক লয়েড শ্যাপলির সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।

তথ্যসূত্র

বহিঃসংযোগ 

 Alvin E. Roth at Harvard Business School
 Compilation of research and press coverage at Al Roth's game theory, experimental economics, and market design page.

১৯৫১-এ জন্ম
জীবিত ব্যক্তি
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
পিটসবার্গ বিশ্ববিদ্যালয়ের শিক্ষক
২০শ শতাব্দীর মার্কিন লেখক
২১শ শতাব্দীর মার্কিন ইহুদি
২১শ শতাব্দীর মার্কিন অর্থনীতিবিদ
মার্কিন অর্থনীতিবিদ
নোবেল বিজয়ী অর্থনীতিবিদ
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
কলাম্বিয়া বিশ্ববিদ্যালয়ের প্রাক্তন শিক্ষার্থী
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ইলিনয় বিশ্ববিদ্যালয়ের অনুষদ
২১শ শতাব্দীর মার্কিন অ-কল্পকাহিনী লেখক
লয়েড শ্যাপলি

লয়েড স্টোয়েল শ্যাপলি (২ জুন, ১৯২৩ - ১২ মার্চ, ২০১৬) (ইংরেজি: Lloyd Stowell Shapley) যুক্তরাষ্ট্রের একজন প্রখ্যাত গণিতবিদ ও অর্থনীতিবিদ। তিনি গাণিতিক অর্থশাস্ত্র, বিশেষত ক্রিয়া তত্ত্বে (গেম থিওরি) অসামান্য অবদান রেখেছেন। "স্থিতিশীল বরাদ্দ ও বাজার ব্যবস্থাপনার চর্চা তত্ত্বের" জন্য তিনি অধ্যাপক অ্যালভিন এলিয়ট রথের সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।

তথ্যসূত্র 

১৯২৩-এ জন্ম
২০১৬-এ মৃত্যু
মার্কিন অর্থনীতিবিদ
নোবেল বিজয়ী অর্থনীতিবিদ
মার্কিন নোবেল বিজয়ী
হার্ভার্ড বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
২০শ শতাব্দীর মার্কিন অর্থনীতিবিদ
২০শ শতাব্দীর মার্কিন গণিতবিদ
২০শ শতাব্দীর মার্কিন লেখক
২১শ শতাব্দীর মার্কিন অর্থনীতিবিদ
২১শ শতাব্দীর মার্কিন গণিতবিদ
২১শ শতাব্দীর মার্কিন অ-কল্পকাহিনী লেখক
চীনে মার্কিন প্রবাসী
জার্মান বংশোদ্ভূত মার্কিন ব্যক্তি
আমেরিকান ম্যাথমেটিকাল সোসাইটির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য